Source: https://www.riigiteataja.ee/akt/105092019003
Timestamp: 2020-03-31 16:56:56+00:00
Document Index: 5674717

Matched Legal Cases: ['§ 2', '§ 3', '§ 5', '§ 6', '§ 2', '§ 3', '§ 5', '§ 6']

Hiiu maakonna kaitsealuste looduse üksikobjektide kaitse alt väljaarvamine – Riigi Teataja
Hiiu maakonna kaitsealuste looduse üksikobjektide kaitse alt väljaarvamine
Hiiu maakonna kaitsealuste looduse üksikobjektide kaitse alt väljaarvamine - sisukord
§ 2 Otsuste kehtetuks tunnistamine
§ 3 Loodusobjektide kaitse alt väljaarvamise põhjendused
§ 5 Menetluse läbiviimine
§ 6 Vaidlustamine
RT I, 05.09.2019, 3
Vastu võetud 04.09.2019 nr 36
Kaitstavate looduse üksikobjektide hävimise või nende looduskaitseväärtuse kadumise tõttu arvatakse kaitse alt välja järgmised Hiiu maakonnas asuvad kaitstavad looduse üksikobjektid:
1) Heistesoo kased, Soosaare kased (KLO4000631)1;
2) Kadakas (KLO4000262);
3) Karmu püramiidkadakas (KLO4000264);
4) Kõpu saar ehk Oja küla saar (KLO4000215);
5) Leetselja kadakad (KLO4000303);
6) Nasva kadakad (KLO4000304);
7) Putkaste mänd (KLO4000279);
8) Sanglepp (KLO4000286).
§ 2. Otsuste kehtetuks tunnistamine
Seoses paragrahvis 1 nimetatud kaitstavate looduse üksikobjektide kaitse alt välja arvamisega tunnistada kehtetuks:
1) Hiiumaa Rajooni TSN Täitevkomitee 28. mai 1958. a otsuse nr 34 „Looduskaitse korraldamisest Hiiumaa rajoonis” lisa 1 „Hiiumaa rajoonis asuvate looduskaitseliste alade ja objektide nimekiri” alajaotuse II „Looduskaitselise tähtsusega üksikobjektid” punktid 3 (mänd koos merikotka pesaga, keskkonnaregistris Putkaste mänd), 10 (harilik saar, keskkonnaregistris Kõpu saar ehk Oja küla saar), 12 (sanglepp) ja 15 (püramiidikujuline kadakas, keskkonnaregistris Karmu püramiidkadakas);
2) Eesti NSV Ministrite Nõukogu juures asuva Looduskaitse Valitsuse juhataja 17. märtsi 1959. a käskkirja nr 25 „Riikliku kaitse alla kuuluvate rändrahnude, kivikülvide ja põliste puude nimekirjade kinnitamisest” lisa nr 2 „Riikliku kaitse alla kuuluvate põliste puude loetelu” punktid 64 (saar, keskkonnaregistris Kõpu saar ehk Oja küla saar) ja 67 (kadakas);
3) Hiiumaa Rajooni TSN Täitevkomitee 20. septembri 1961. a üldkohustusliku otsuse nr 6 „Looduskaitsest Hiiumaa rajoonis” punkt 5 „Võtta kaitse alla üksikobjektidena järgmised puud loetelus: mänd merikotka pesaga Putkaste metskonna Õngu vahtkonnas, harilik saar Luidja külanõukogus Hiiu Kaluri kolhoosis Oja külas, kadakas Luidja külanõukogus Hiiu Kaluri kolhoosis Ülendi külas”;
4) Hiiumaa Rajooni TSN Täitevkomitee 26. septembri 1962. a otsuse nr 70 „Looduskaitse kindlustamisest Hiiumaa rajoonis” punkti 1 osa I „Kohaliku looduskaitse alla kuuluvad pargid, looduslikult tähtsad maa-alad, põlised puud ja rändrahnud Hiiumaa rajoonis” alajaotuse 5 „Looduskaitse alla kuuluvad põlised puud” punktid 2 (mänd merikotka pesaga Putkaste m/k Ongu v/k), 8 (kased Kõrgessaare m/k Palli v/k Heistesoo külas Soosaare pere õues), 11 (sanglepp Emmaste „Bolševiku” kolhoosis Tärkma külas Herne pere õues), 14 (neli kadakat Emmaste k/n „Kungla” kolhoosi territooriumil Leetselja külas), 22 (kadakate rühm Käina k/n „Sõpruse” kolhoosis Nasva külas) ja 23 (püramiidkadakas Lauka k/n territooriumil Hirmuste küla Karmu talu lähedal);
5) Hiiumaa Rajooni TSN Täitevkomitee 18. detsembri 1968. a otsus nr 120 „Looduse kaitsest Hiiumaa rajoonis” lisa 1 „Hiiumaa rajooni looduskaitseobjektide nimekiri. Kohaliku tähtsusega objektid” alajaotus „Põlised puud” punktid 14 (6 kased, keskkonnaregistris Heistesoo kased), 22 (14 Leetselja kadakas (4 tk)) ja 27 (Nasva kadakas) ning lisa 2 „Hiiumaa rajooni looduskaitseobjektide nimekiri. Riikliku looduskaitse alla võetud vabariikliku tähtsusega objektid” alajaotus „Põlised puud” punktid 2 (64 harilik saar) ja 4 (67 kadakas).
§ 3. Loodusobjektide kaitse alt väljaarvamise põhjendused
Põhjendused kaitstavate looduse üksikobjektide kaitse alt välja arvamise kohta on esitatud määruse seletuskirjas2.
§ 5. Menetluse läbiviimine
Määruse menetlus viidi läbi keskkonnaministri 26. novembri 2018. a käskkirjaga nr 872 algatatud haldusmenetluses. Menetluse ülevaade koos ärakuulamise tulemustega on esitatud käesoleva määruse seletuskirjas.
§ 6. Vaidlustamine
2 Määruse seletuskirjaga saab tutvuda Keskkonnaministeeriumi veebilehel www.envir.ee.